Activity 2.36: Conduct an impact study on on-the-job-training conducted by (piloting) LDTA /

NASC

Narrative: In the changed federal context, the expected GoN staff, including service delivery

employees, in the seven provincial governments is about 21,000, and that in the 753 local

Governments are about 66,000. GoN has been initiating many capacity development

interventions like short-term and long-term training, exposure visits, study trips, etc.

A research/study on the impact of these interventions along with the gap analysis is imminent for

the required reform in the changed context of administration and management. This study is

proposed at federal level, piloting with MoFAGA and a few other ministries, and shall inform the required reform at the federal level to strengthen the service delivery at PLGs.

Implementation Arrangement: The PCU in consultation with the concerned section of MoFAGA

and other related ministries will lead the study. A consultative workshop will be organized to

disseminate the findings of the study and get the feedback from the stakeholders.

नेपाल सरकार
सङ्घीय मामिला तथा सामान्य प्रशासन मन्त्रालय

प्रदेश तथा स्थानीय शासन सहयोग कार्यक्रम

कार्यसर्त विवरण

नेपाल प्रशासनिक प्रशिक्षण प्रतिष्ठान र स्थानीय विकास प्रशिक्षण प्रतिष्ठान बाट सञ्‍चालन गरिएका तालिमहरुको प्रभाव मूल्याङ्‍कन गरी सुधारका लागि सुझावहरु पेश गर्ने

**१. परिचय**

प्रदेश तथा स्थानीय शासन सहयोग कार्यक्रम (PLGSP) नेपाल सरकारको प्रमुख राष्ट्रिय कार्यक्रम हो । यस कार्यक्रमले संघ, प्रदेश तथा स्थानीय सरकारको संस्थागत, संगठनात्मक र व्यक्तिगत क्षमता निर्माणमा ‍सहयोग गर्दै आएको छ । प्रदेश तथा स्थानीय शासन सहयोग कार्यक्रम (PLGSP) ले छाता कार्यक्रमका रूपमा प्रदेश तथा स्थानीय तहमा सुशासन सम्बन्धी कार्यक्रमहरूमा समन्वय र सहकार्यको लागि साझा संरचना (Framework) प्रदान गर्दछ ।

प्रदेश तथा स्थानीय शासन सहयोग कार्यक्रम (PLGSP) सङ्घीयताको संस्थागत विकासको निमित्त सञ्चालित नवीनतम कार्यक्रम हो । यस कार्यक्रमले मुलतः अन्तरसरकारी समन्वय, स्थानीय सरकार सञ्चालन प्रणाली, संस्थागत क्षमता, नेतृत्वको सशक्तीकरण र स्थानीय सहभागिता र उत्तरदायित्वका लागि प्रणाली विकास (System Development) जस्ता क्षेत्रहरूलाई समेटेको छ ।

सङ्‍घीय मामिला तथा सामान्य प्रशासन मन्त्रालयले आफ्नो दश वर्षे रणनीतिक योजनामा निजामती कर्मचारीको राष्ट्रिय तालिम नीति परिमार्जन गर्ने एवम् तालिमलाई कर्मचारीको व्यावसायिक क्षमता विकासमा केन्द्रित गर्ने लक्ष्य लिएको छ । यसै सन्दर्भमा प्रदेश तथा स्थानीय शासन सहयोग कार्यक्रमले स्थानीय विकास प्रशिक्षण प्रतिष्ठान तथा प्रदेश प्रशिक्षण प्रतिष्ठानबाट उपलब्ध गराएका तालिमहरूको प्रभाव मूल्याङ्कन गरी यसमा सुधारका उपायहरूको खोजी गर्ने कार्यक्रम अघि सारेको छ ।

**२. उद्देश्य**

यस अध्ययनको उद्देश्यहरू देहायबमोजिम रहेको छः

1. निजामती कर्मचारीको व्यावसायिक क्षमता विकासका लागि नेपाल प्रशासनिक प्रशिक्षण प्रतिष्ठान (NASC) र स्थानीय विकास प्रशिक्षण प्रतिष्ठान (LDTA) बाट सञ्‍चालन गरिएका सेवा प्रवेश, सेवाकालीन तथा अन्य अल्पकालीन तथा दीर्घकालीन तालिमहरूको प्रभाव मूल्याङ्कन गरी यी तालिमहरूलाई समसामायिक तथा प्रभावकारी बनाउने ठोस उपायहरूको खोजी गरी निजामती कर्मचारीको क्षमता विकासमा सहयोग गर्नु ।
2. निजामती कर्मचारीका लागि नेपाल प्रशासनिक प्रशिक्षण प्रतिष्ठान (NASC) तथा स्थानीय विकास प्रशिक्षण प्रतिष्ठान (LDTA) बाट सञ्चालन गरिएका तालिमहरूको प्रभाव मूल्याङ्कनबाट प्राप्त सुझावका आधारमा उक्त संस्थाहरूको संस्थागत क्षमता विकासका क्षेत्र पहिचान गरी सुधार गर्न सहयोग गर्नु ।

**३. औचित्य**

सङ्‍घीय मामिला तथा सामान्य प्रशासन मन्त्रालयले निजामती सेवालाई सक्षम र उत्तरदायी बनाई राज्यबाट नागरिकलाई उपलब्ध गराइने सेवाको प्रभावकारिता अभिवृद्धि गर्न विभिन्न कार्यक्रमहरू सञ्चालन गर्दै आएको छ । निजामती कर्मचारीहरूमा रहेको ज्ञान, सीप र क्षमतालाई समय सापेक्ष रुपमा प्रवर्द्धन गर्दै आचरणमा समेत सुधार ल्याई जनभावना अनुरूप कार्य गर्न सक्ने विश्वासिलो सेवाको रुपमा यस सेवालाई स्थापित गर्ने चुनौती हाम्रो सामु रहेको छ । निजामती कर्मचारीहरूलाई पद र जिम्मेवारी अनुरूप आवश्यकतामा आधारित तालिम प्रदान गर्नुपर्ने, विश्वस्तरमा आएका नवीनतम् अवधारणा र प्रविधि अनुरुप तालिमको आधुनिकीकरण गर्नुपर्ने, र समय क्रमसँगै सार्वजनिक प्रशासनमा देखापर्ने चुनौतीहरू र समस्याहरुसँग जुध्दै राष्ट्रिय हितमा समर्पित हुन सक्ने जनशक्ति निर्माण गर्नुपर्ने भएकोले यो अध्य्यनबाट नेपाल प्रशासनिक प्रशिक्षण प्रतिष्ठान (NASC) तथा स्थानीय विकास प्रशिक्षण प्रतिष्ठान (LDTA) बाट सञ्चालन गरिएका सेवाकालीन, सेवा प्रवेश तथा अन्य विविध तालिमहरुको प्रभाव मूल्याङ्‍कन गरी यी तालिमहरू तथा तालिम प्रदायक संस्थाहरूलाई प्रभावकारी बनाउन यो कार्यक्रम अघि सारिएको छ । यस अध्ययनले निजामती कर्मचारीहरूलाई पद र जिम्मेवारी अनुरूप कार्य गर्नका लागि मौजुदा क्षमता र हालको आवश्यकता बीचको अन्तर पत्ता लगाई त्यो अन्तर परिपूर्तिका लागि आगामी दिनहरूमा तालिम तथा तालिम प्रदायक संस्थाहरूमा गर्नुपर्ने सुधारका क्षेत्र पहिल्याई निजामती सेवालाई एक सक्षम संस्थाको रुपमा स्थापित गर्न सहयोग प्रदान गर्नेछ ।

**४. परामर्शदाताले गर्नुपर्ने क्रियाकलापहरू**

* तालिम प्रभावकारिता अध्ययनका निमित्त यसको मान्य विधि, सूचक, प्रश्नावली, अनुसन्धान पद्दति, नमूना सङ्कलन, सूचना सङ्कलन फारम, प्रभाव विश्लेषण खाका, कार्ययोजना आदि सहित विस्तृत प्रस्ताव कार्यक्रम समन्वय इकाईमा पेश गर्ने,
* पेश भएको विस्तृत प्रस्ताव उपर मन्त्रालयमा भएको छलफबाट प्राप्त सुझावलाई समावेश गरी अन्तिम प्रस्ताव पेश गर्ने र सो बमोजिम कार्यारम्भ गर्ने,
* अध्ययन प्रयोजनका लागि हाल सञ्चालनमा रहेका सेवा प्रवेश, सेवाकालीन तथा अन्य विविध तालिमहरूको पाठ्यक्रम, तालिम मोड्युलहरू, तालिम विधिहरू, तालिम प्रदायक संस्थाको संस्थागत संरचना तथा क्षमता, दक्षिण एसियाका अन्य देशहरूले अपनाएका विधि आदि सम्बन्धमा सूचना तथा दस्तावेजहरू संकलन गरी अध्ययन गर्ने,
* पछिल्लो ३ आ.व. (२०७६-७७, २०७७-७८ र २०७८-७९) मा सञ्चालन भएका तालिम कार्यक्रमको अध्ययन गर्ने
* तालिम प्रभावकारिता अध्ययनको निमित्त सम्बन्धित प्रशिक्षार्थीहरू, प्रशिक्षकहरू, प्रशिक्षण सहायकहरू, प्रशिक्षणको व्यवस्थापनमा संलग्न पदाधिकारीहरू तथा अन्य सम्बद्ध सरोकारवाला एवं विज्ञ संस्थाहरूसँग परामर्श तथा छलफल गरी सूचना तथा सुझावहरू संकलन गर्ने,
* सरोकारवाला निकायहरूका पदाधिकारीसँग छलफल गरी तालिम सम्बन्धमा सुझावहरू संकलन गर्ने (सङ्घीय मामिला तथा सामान्य प्रशासन मन्त्रालयको सम्बन्धित शाखाहरू, नेपाल प्रशासनिक प्रशिक्षण प्रतिष्ठान र स्थानीय विकास प्रशिक्षण प्रतिष्ठान र स्थानीय तह आदि)
* तयार पारिएको अध्ययन प्रतिवेदनको मस्यैादा सङ्घीय मामिला तथा सामान्य प्रशासन मन्त्रालयको स्थानीय तह क्षमता विकास महाशाखा र उच्चस्तरीय तालिम निर्देशक समितिमा प्रस्तुति गर्ने,
* समितिहरूबाट प्राप्त सुझाव सहित अन्तिम प्रतिवेदन तयार गर्ने ।
* प्रतिवेदनको तयारीको निमित्त कम्तिमा प्रदेश तथा स्थानीय तहका कार्यलयहरूमा समेत स्थलगत अध्ययन गर्नु पर्नेछ ।

**५. समयसीमा र उपलव्धिः**

|  |  |  |  |  |
| --- | --- | --- | --- | --- |
| सि.नं.  | क्रियाकलाप | समय सीमा  | जिम्मेवारी  | उपलव्धि  |
| १ | प्रारम्भिक कार्ययोजना सहितको प्रारम्भिक प्रस्ताव प्राप्त गर्ने । | सम्झौता भएको ७ दिन भित्र | परामर्शदाता | प्रारम्भिक कार्ययोजना प्राप्त हुने ।  |
| २ | मन्त्रालयमा छलफल | प्रारम्भिक कार्ययोजना प्राप्त भएको ५ दिन भित्र | परामर्शदाता, PCU | पृष्ठपोषण प्राप्त भएको हुने |
| ३ | अध्ययनको मस्यौदा प्रतिवेदन तयार गर्ने  | मन्त्रालयमा छलफल भएको ४५ दिन भित्र | परामर्शदाता | प्रारम्भिक मस्यौदा प्राप्त |
| ४ | अध्ययनको मस्यौदा प्रतिवेदनमा सरोकारवालसँग छलफल गर्ने | परामर्शदाताबाट अध्ययनको मस्यौदा प्रतिवेदन तयार भएको ७ दिनमा | परामर्शदाता, PCU | सरोकारवालाबाट पृष्ठपोषण प्राप्त भएको हुने |
| ५ | मस्यौदाको परिमार्जन गरी पहिलो संस्करण पेस गर्ने | प्रतिवेदनमा सरोकारवालाबीच छलफल भएको ७ दिन भित्र | परामर्शदाता, PCU | अन्तिम मस्यौदा तयार भई प्राप्त हुने |
| ६ | मन्त्रालयमा छलफल गर्ने | मस्यौदाको परिमार्जन भई पहिलो संस्करण प्राप्ति भएको ७ दिन भित्र | परामर्शदाता, PCU | पृष्ठपोषण प्राप्त भएको हुने |
| ७ | अन्तिम प्रतिवेदन र अन्तिम संस्करण प्राप्ति  | मन्त्रालयमा छलफल भएको ७ दिन भित्र | परामर्शदाता, PCU | अन्तिम प्रतिवेदन प्राप्त हुने |

**६. प्रतिवेदनको भाषा**

यस अध्ययनको प्रतिवेदन नेपाली भाषामा हुनेछ । कम्प्यूटरमा उपलब्ध गराइने प्रति युनिकोडमा उपलब्ध गराउनु पर्नेछ ।

**७. परामर्शदाताको संरचना, योग्यता र अनुभव**

1. परामर्शदाताको टोली देहाय बमोजिम हुनेछः

|  |  |
| --- | --- |
| **परामर्शदाताको टोली** | **योग्यता** |
| 1. टोली नेता/प्रशासनविद्
 | * मान्यता प्राप्त विश्वविद्यालयबाट स्नातकोत्तर उपाधि प्राप्त गरेको,
* निजामती सेवाको कम्तिमा राजपत्राङ्कित प्रथम श्रेणी वा सो सरहको पदमा रही कम्तिमा ५ वर्ष अनुभव प्राप्त भएको ।
* कर्मचारीको क्षमता विकास सम्बन्धी कार्यमा कम्तिमा ७ बर्ष अनुभव प्राप्त भएको ।
* कर्मचारीको क्षमता विकास क्रियाकलापको प्रभाव मूल्याङ्कन सम्बन्धि कार्यमा संलग्न भएको ।
 |
| 1. जनशक्ति विकास विज्ञ
 | * मान्यता प्राप्त विश्वविद्यालयबाट स्नातकोत्तर उपाधी प्राप्त गरेको।
* निजामती कर्मचारीको क्षमता विकास तालिम/प्रशिक्षणमा अनुभव भएको ।
* प्रतिवेदन अध्ययन तथा लेखन सीप भएको ।
 |
| 1. तथ्याङ्कविद्
 | * मान्यता प्राप्त विश्वविद्यालयबाट स्नातकोत्तर उपाधि प्राप्त गरेको।
* तथ्याङ्क विश्लेषण सम्बन्धी कार्यमा कम्तिमा ३ वर्ष अनुभव रहेको।
* तथ्याङ्क विश्लेषण सम्बन्धी Software सञ्चालनको ज्ञान भएको ।
 |
| 1. सहायक
 | * मान्यता प्राप्त विश्वविद्यालयबाट स्नातक उपाधि प्राप्त गरेको।
* कम्प्युटरको आधारभूत सीप भएको।
 |

1. संस्थाको योग्यता देहायबमोजिम हुनेछ:

- नियमानुसार दर्ता नवीकरण भएको ।

- आ.व. २०७७।७८ सम्मको कर चुक्ता गरेको प्रमाण ।

- सम्बन्धित क्षेत्रमा कम्तिमा ३ वर्षको अनुभव भएको ।

**८. भुक्तानी प्रक्रिया**

खरिद सम्झौता भएपछि निम्नानुसार भुक्तानी हुनेछ ।

1. पहिलो मस्यौदा प्रतिवेदन पेश गरेपछि सम्झौता रकमको ४० प्रतिशत रकम भुक्तानी हुनेछ,
2. अन्तिम मस्यौदा पेश भई कार्यालयले तोकिएको प्रक्रिया र ढाँचा अनुसार भए नभएको हेरी स्वीकार गरेपछि सम्झौता रकमको ६० प्रतिशत रकम भुक्तानी गरिनेछ ।

**९. अध्ययन गर्नुपर्ने मुख्यमुख्य दस्तावेजह**रु

1. निजामती सेवा सम्बन्धी ऐन नियम तथा कानूनहरु
2. निजामती कर्मचारी राष्ट्रिय तालिम नीतिहरु
3. तालिम सम्बन्धमा यस अघि भएका अध्ययन प्रतिवेदनहरु
4. तालिम पाठ्यक्रम, विधि तथा मोड्युलहरु
5. तालिम प्रदायक संस्थाको संस्थागत संरचना कार्यविधि तथा कानूनहरु
6. दक्षिण एसियाका अन्य देशहरुले निजामती कर्मचारीहरुलाई तालिम प्रदान गर्दा अपनाएका विधि, मापदण्ड, अभ्यास, तालिम योजना तथा अन्य प्रयासहरु

**१०. अपेक्षित नतिजा:**

1. प्रभाव मूल्याङ्कनको प्रतिवेदन
2. तालिमको विधि, पाठ्यक्रम, तालिम योजना, तालिम मापदण्ड, तालिमको न्युनतम भौतिक पुर्वाधार, तालिमका प्रविधि, तालिम प्रशिक्षकको योग्यता आदि सम्बन्धमा वस्तुगत सुझाव
3. तालिम प्रदायक संस्थाहरुको संस्थागत क्षमता सुधारका क्षेत्रमा वस्तुगत सुझाव

 **११. प्रस्ताव मूल्याङ्कनका आधारहरु**

 परामर्शदाता फर्मबाट प्राप्त प्रस्तावहरू गुणस्तर तथा लागत विधिबाट मूल्याङ्कन हुनेछ। गुणस्तरको ७० प्रतिशत र लागतको ३० प्रतिशत अङ्क भार कायम गरिएको छ । प्राविधिक प्रस्ताव देहायका आधारम मूल्याङ्कन हुनेछ :

|  |  |
| --- | --- |
| **i) Eligibility and Completeness Test** | **Complaince** |
| Copy of Registration of the company/firm |  |
| VAT/PAN Registration  |  |
| Tax Clearance Certificate |  |
| Letter of Application |  |
| Applicant's Information Form |  |
| Experience (as per ToR) |  |
| Capacity |  |
| Qualification of Key Experts and their CVs |  |

|  |  |  |
| --- | --- | --- |
| **सि. नं.** | **विषय** | **पूर्णाङ्क** |
| **१** | **संस्था प्रस्तावदाताको खास कामको अनुभव** | **१५** |
| **२** | **प्रस्तावको गुणस्तर, कार्यसम्पादन गर्ने तरिका र कार्यक्षेत्रगत सर्त प्रतिको प्रभावग्राहिता** | **२५** |
| **३** | **प्रस्ताव गरिएको विज्ञहरूको योग्यता र अनुभव (ToR मा उल्लेख भए बमोजिम)** | **६०** |
| **जम्मा** | **१००** |

**१२. बजेट/ लागत अनुमान**

सेवाकालीन तालिमहरुको प्रभाव मूल्याङ्कन गर्ने कार्यको लागि परामर्शदाताको सेवा खरिद रु. १० (दस) लाख रहेको छ । बजेटको लागत अनुमान देहायअनुसार राखिएको छ ।

|  |  |  |  |
| --- | --- | --- | --- |
| जनशक्तिको विवरण | पारिश्रमिक प्रतिदिन  | कार्य दिन | जम्मा लागत |
| टोली नेता/प्रशासनविद् |  |  |  |
| जनशक्ति विकास विज्ञ |  |  |  |
| तथ्याङ्कविद् |  |  |  |
| सहायक |  |  |  |
| प्रिन्टिङ/फोटोकपी/प्रतिवेदन तयारी  |  |  |  |
| विविध |  |  |  |
| **जम्मा** |  |  |  |
| मु.अ.क (१३%) |  |  |  |
| **कुल जम्मा**  |  |  |  |

 **१४. विविध**

1. अन्तिम प्रतिवेदन पेश गर्नु अघि प्रतिवेदनाका सुझाव उपर सम्बन्धित तालिम प्रदायक संस्थामा समेत छलफल गर्नु पर्नेछ ।
2. अन्तिम प्रतिवेदन पेश गर्दा प्रतिवेदनको नेपाली भाषा विज्ञबाट भाषाको सम्पादन गरी भाषा शुद्ध भएको प्रमाणिकरण साथ पेश गर्नुपर्नेछ ।
3. प्रतिवेदन तयार गर्दा अरुले तयार गरेका प्रतिवेदनहरुको नक्कल गर्न पाइने छैन।
4. प्रतिवेदनको गुणस्तर चित्त बुझ्दो नभएमा परामर्शदाताको भुक्तानी रोक्का गर्न सकिनेछ।
5. यस कार्य शर्तका शर्तहरु परामर्शदाताहरुसँग हुने सम्झौताको अभिन्न अङ्ग हुनेछ।